**……. NAPIREND**

**Előterjesztés címe:**

**A Településfejlesztési- Ellátási és Üzemelési Szerv Alapító Okiratának módosítása**

**Testületi ülés dátuma:**

**2022. május 19.**

**Előterjesztő: Nagy András Gábor polgármester**

**Készült: 2021. május 17.**

**Készítette: Nagy Szilvia igazgatási csoportvezető**

**Döntés típusa: Nyilvános**

**Döntéshozatal: egyszerű szótöbbség**

**Döntés formája: határozat**

**Véleményező: -**



#### Bugyi Nagyközség Önkormányzata

2347 Bugyi, Beleznay tér 1.  
Tel.: 29-547-502, Fax: 29-348-464  
e-mail: hivatal@bugyi.hu; Internet: [www.bugyi.hu](http://www.bugyi.hu)  
Ügyfélfogadás: Hétfő: 800-1200; Szerda: 800-1200; 1300-1500; Péntek: 800-1200

**E L Ő T E R J E S Z T É S**

**a 2022. május 19. napján tartandó képviselő-testületi ülésre**

**A Településfejlesztési- Ellátási és Üzemelési Szerv Alapító Okiratának módosítása**

Tisztelt Képviselő-testület!

A Magyar Államkincstár Budapesti és Pest Megyei Igazgatóságának Államháztartási Irodája a saját törzskönyvi nyilvántartás adatainak felülvizsgálatakor megállapította, hogy az Önkormányzat által fenntartott TEFÜSZ intézmény még nem rendelkezik a 2015. január 1. napjától bevezetésre került új formanyomtatványú létesítő dokumentummal. A szabály szerint az intézmények alapító okiratát a Kincstár által rendszeresített formanyomtatvány alkalmazásával kell elkészíteni. Akkor azt a tájékoztatást is megkaptuk, hogy akkor szükséges csak a formanyomtatvány szerinti elkészítés, ha időközben az önkormányzat valamilyen okból módosítja az intézmény alapító okiratát. Mivel a TEFÜSZ Alapító Okirat módosítására 2009. óta nem került sor, ezért a formanyomtatvány szerinti alkalmazással is vártunk. Viszont most kaptunk egy tájékoztatást, mely szerint szükséges elkészíteni az új formanyomtatvány szerinti Alapító Okirtot.

Az előterjesztés mellékletében található Alapító Okirat módosítás a korábbi Alapító Okirathoz képest új dolgot. nem tartalmaz. Kizárólag a meglévő alapító okirat adatait emeltük be a Kincstár által kötelezően használandó formanyomtatványba, illetve elhagytuk azokat a pontokat, amelyek elavultak vagy amelyeket 2015 óta nem kell szerepeltetni az alapító okiratokban.

*Határozati javaslat:*  ***…./2022. (V. 19.) Kt. határozat:***

Bugyi Nagyközség Önkormányzatának Képviselő-testülete a Bugyi Nagyközség Önkormányzatának Településfejlesztési- Ellátási és Üzemelési Szerv Alapító Okiratának módosítását a határozat mellékletében foglaltak szerint fogadja el.

A Képviselő-testület felkéri a Jegyzőt, hogy a szükséges intézkedést tegye meg.

*Felelős:* Nagy András Gábor polgármester

Szatmári Attila jegyző

*Határidő:* 15 nap.

Okirat száma: 2392-3/2022

Módosító okirat

A **Bugyi Nagyközség Önkormányzatának Településfejlesztési, -Ellátási és Üzemeltetési Szerve, Bugyi Nagyközség Önkormányzata által 2009. október 8. napján kiadott, alapító okiratát az államháztartásról szóló 2011. évi CXCV. törvény 8/A. §-a alapján –** …….. sz. KT határozatra **figyelemmel – a következők szerint módosítom:**

1. **Az alapító okirat preambuluma szövegrész elhagyásra kerül.**
2. **Az alapító okirat 1. pontja helyébe a következő rendelkezés lép:**

„1.A költségvetési szerv  
megnevezése, székhelye, telephelye

* 1. A költségvetési szerv
     1. megnevezése: Bugyi Nagyközség Önkormányzatának Településfejlesztési,- Ellátási és Üzemeltetési Szerve
     2. rövidített neve: TEFÜSZ
  2. A költségvetési szerv
     1. székhelye:2347 Bugyi Beleznay tér 1.
     2. telephelye(i): - „

**3.Az alapító okirat 2. pontja helyébe a következő rendelkezés lép:**

**„2.A költségvetési szerv  
alapításával és megszűnésével összefüggő rendelkezések**

* 1. A költségvetési szerv alapításának dátuma: 1991
  2. A költségvetési szerv alapítására, átalakítására, megszüntetésére jogosult szerv

2.2.1. megnevezése: Bugyi Nagyközség Önkormányzata

* + 1. székhelye: 2347 Bugyi Beleznay tér 1.”

1. **Az alapító okirat 3. pontja helyébe a következő rendelkezés lép:**

**„3. A költségvetési szerv irányítása, felügyelete**

* 1. A költségvetési szerv irányító szervének

3.1.1.megnevezése: Bugyi Nagyközség Önkormányzatának Képviselő-testülete

3.1.2. székhelye: 2347 Bugyi Beleznay tér 1.

* 1. A költségvetési szerv fenntartójának

3.2.1.megnevezése: Bugyi Nagyközség Önkormányzata

3.2.2. székhelye:2347 Bugyi Beleznay tér 1.”

1. **Az alapító okirat 4. pontja helyébe a következő rendelkezés lép:**

**„4.A költségvetési szerv tevékenysége**

* 1. A költségvetési szerv közfeladata: A Magyarország helyi önkormányzatiról szóló 2011. évi CLXXXIX. törvény (továbbiakban: Mötv.) 13.§ (1) bekezdésének 2., 5., 9., 12., pontjában foglaltak alapján: településrendezés, településüzemeltetés (köztemető fenntartása, a közvilágításról való gondoskodás, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása), környezet-egészségügy (köztisztaság, települési környezet tisztaságának biztosítása, rovar- és rágcsálóirtás); lakás- és helyiséggazdálkodás; helyi közfoglalkoztatás
  2. A költségvetési szerv főtevékenységének államháztartási szakágazati besorolása:

|  |  |  |
| --- | --- | --- |
|  | szakágazat száma | szakágazat megnevezése |
| 1 | 841403 | Város-, községgazdálkodási m.n.s szolgáltatások |

* 1. A költségvetési szerv alaptevékenysége: Településüzemeltetéshez kapcsolódó feladatok, köztemető fenntartása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, környezetegészségügy, köztisztaság, települési környezet tisztaságának biztosítása, lakás- és helyiséggazdálkodás, önkormányzati vagyongazdálkodással kapcsolatos feladatok, helyi közfoglalkoztatás, rendezvényeken történő segítségnyújtás; önkormányzati épületek, utak, vízi létesítmények építési-, karbantarási-, felújítási-, átalakítási munkái; az önkormányzat földjeinek kezelésével hasznosításával kapcsolatos feladatok; anyagbeszerzés a polgármesteri hivatal és az önkormányzati intézmények részére

.

* 1. A költségvetési szerv alaptevékenységének kormányzati funkció szerinti megjelölése:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
| 1 | 013320 | Köztemető fenntartás és üzemeltetés |
| 2 | 013350 | Az önkormányzati vagyonnal való gazdálkodással kapcsolatos feladatok |
| 3 | 013360 | Más szerv részére végzettpénzügyi-gazdálkodási, üzemeltetési egyéb szolgáltatások |
| 4 | 041232 | Start munkaprogram – Téli közfoglalkoztatás |
| 5 | 041233 | Hosszabb időtartamú közfoglalkoztatás |
| 6 | 045160 | Közutak, hidak, alagutak üzemeltetése, fenntartása |
| 7 | 051020 | Nem veszélyes (települési)hulladék összetevőinek válogatása, elkülönített begyűjtése, fenntartása |
| 8 | 051030 | Nem veszélyes (települési)hulladék vegyes (ömlesztett) begyűjtése, szállítása, átrakása |
| 9 | 052020 | Szennyvíz gyűjtése, tisztítása, elhelyezése |
| 10 | 063020 | Víztermelés, -kezelés,-ellátás |
| 11 | 064010 | Közvilágítás |
| 12 | 066010 | Zöldterület-kezelés |
| 13 | 066020 | Város-, községgazdálkodási egyéb szolgáltatások |

* 1. A költségvetési szerv illetékessége, működési területe: Bugyi Nagyközség

1. **Az alapító okirat 5. pontja helyébe a következő rendelkezés lép:**

**„5.A költségvetési szerv szervezete és működése**

* 1. A költségvetési szerv vezetőjének megbízási rendje: Az intézményvezetői megbízás nyilvános pályázat alapján, 5 éves határozott időtartamra történik A közalkalmazottak jogállásáról szóló 1992. évi XXXIII. törvényben foglaltak szerint. Az intézményvezetői megbízás és felmentés Bugyi Nagyközség Önkormányzatának Képviselő-testületének hatáskörébe tartozik. Az egyéb munkáltatói jogok gyakorlója: Bugyi Nagyközség Önkormányzat Polgármestere.
  2. A költségvetési szervnél alkalmazásban álló személyek jogviszonya:

|  |  |  |
| --- | --- | --- |
|  | foglalkoztatási jogviszony | jogviszonyt szabályozó jogszabály |
| 1 | közszolgálati jogviszony | A közalkalmazottak jogállásáról szóló 1992. évi XXXIII. törvény |
| 2 | munkaviszony | A munka törvénykönyvéről szóló 2012. évi I. törvény |
| 3 | megbízási jogviszony | a Polgári Törvénykönyvről szóló 2013. évi V. törvény |
| 4 | közfoglalkoztatási jogviszony | A közfoglalkoztatásról és a közfoglalkoztatáshoz kapcsolódó, valamint egyéb törvények módosításáról szóló 2011. évi CVI. törvény |

1. Az alapító okirat 6., 7., 8., 9., 10., 11., 12., 13., 14., pontjai elhagyásra kerülnek.
2. Jelen módosító okiratot a törzskönyvi nyilvántartásba történő bejegyzés napjától kell alkalmazni.

Kelt: »Bugyi, időbélyegző szerint.«

P.H.

»aláírás«

Kérem a Tisztelt Képviselő-testületet, hogy hozza meg a szükséges döntést.

Bugyi, 2022. május 17.

Nagy András Gábor

polgármester