***10. számú melléklet a 149/1997. (IX. 10.) Korm. rendelethez***[***\****](https://net.jogtar.hu/jogszabaly?docid=99700149.KOR#lbj1232idd50b)

***Tartalmi követelmények a települési önkormányzat és a megyei kirendeltség számára, a Gyvt. 96. §-ának (6) bekezdésében előírt átfogó értékelés elkészítéséhez***[***\****](https://net.jogtar.hu/jogszabaly?docid=99700149.KOR#lbj1233idd50b)

***I. A települési önkormányzat által készítendő átfogó értékelés tartalmi követelményei:***

**1. A település demográfiai mutatói, különös tekintettel a 0-18 éves korosztály adataira.**

Bugyi Nagyközség lakosság száma 2021 évben 5433 fő

0-2 éves: férfi: 85 fő nő: 94 fő összesen: 179 fő

3-5 éves: férfi: 94 fő nő: 74 fő összesen: 168 fő

6-14 éves: férfi: 244 fő nő: 216 fő összesen: 460 fő

15-18 éves: férfi: 110 fő nő: 95 fő összesen: 205 fő

19-60 éves: férfi: 1699 fő nő: 1536 fő összesen: 3235 fő

61-100 éves: férfi: 459 fő nő: 727 fő összesen: 1186 fő

összesen: 5433 fő

**2. Az önkormányzat által nyújtott pénzbeli, természetbeni ellátások biztosítása:**

- a rendszeres gyermekvédelmi kedvezményben részesülők száma: 55 fő

- kérelmezőkre vonatkozó általánosítható adatok: Olyan családok, akik rendszerint alacsony jövedelemből élnek, (szociális ellátásból élők, részmunkaidőben foglalkoztatottak, idénymunkát végzők)

* elutasítások száma: 2 kérelem került elutasításra
* főbb okai: Az egy főre eső jövedelem nagysága meghaladja az 1997 évi XXXI.tv 19.§ (2) bek. a), aa), ab), ac), b) pontjaiban meghatározott jövedelemhatárt.
* önkormányzatot terhelő kiadás nagysága: Nincs, mert a kiadásra fordított összeget a központi költségvetésből megkapja az önkormányzat.

**2.1. Egyéb, a Gyvt.-ben nem szabályozott pénzbeli vagy természetbeni juttatásokra vonatkozó adatok:**

- eseti települési támogatás: 34 fő 490.000 Ft

- rendkívüli települési támogatás: 13 fő 370.000 Ft

- újszülötti támogatás: 2 fő 40.000 Ft

- gyógyszertámogatás: 15 fő 770.000 Ft

- beiskolázási támogatás: 19 fő 95.000 Ft

- osztálykirándulási támogatás: a járvány miatt elmaradt

- tartós beteg gyermekek támogatása: 21 fő 1.250.000 Ft

- szociális ösztöndíj: 4 fő 260.000 Ft

- Bursa Hungarica Ösztöndíj: 4 fő 400.000 Ft

- szociálisan rászoruló családok év végi támogatása: 87 család 609.000 Ft

**2.2. A gyermekétkeztetés megoldásának módjai**:

Az átalános iskolások az óvodások és a bölcsődések részére a Zóna Kft-vel a Napköziotthonos Konyha működtetésére kötött szerződés útján, a mindenkori működtetőn keresztül biztosítja.

**2.3. kedvezményben részesülőkre vonatkozó statisztikai adatok:**

Napköziotthonos Óvoda:

100% kedvezményben részesül rendszeres gyermekvédelmi határozat alapján: 16 fő

100% kedvezményben részesül nagycsaládos nyilatkozat alapján: 63 fő

100% kedvezményben részesül jövedelem nyilatkozat alapján: 112 fő

100% kedvezményben részesül tartós betegség miatt: 12 fő

teljes díjat fizet: 47 fő

Kazinczy Ferenc Általános Iskola:

Iskola létszám: 293 fő

összes étkező: 165 fő

menzás: 33 fő

napközis: 132 fő

100% kedvezményben részesül: 23 fő

50%-os kedvezményben részesül: 52 fő

ebből tartósan beteg: 4 fő

nagycsaládos: 45 fő

SNI: 3

teljes díjat fizet: 90 fő

Bocskai István Református Oktatási Központ Beleznay János Tagintézménye:

összes étkező: 90 fő

kedvezményes étkező:40 fő ebből: 100% kedvezményes: 8 fő

50% kedvezménnyel étkező: 32 fő

Bugyi Nagyközségi Csemete Bölcsőde

Felvett gyermekek száma: 37 fő

gyermekétkeztetés:

100 % kedvezménybe részesül RGYK miatt: 1 fő

100 % kedvezménybe részesül nagycsaládos: 3 fő

100 % kedvezménybe részesül tartós beteg testvér miatt: 1 fő

100 % kedvezménybe részesül jövedelem nyilatkozat miatt: 19 fő

teljes díjat fizet: 13 fő

gondozási díj:

100 % kedvezménybe részesül RGYK miatt: 1 fő

100 % kedvezménybe részesül nagycsaládos: 3 fő

100 % kedvezménybe részesül jövedelem igazolás miatt: 7 fő

teljes díjat fizet: 26 fő

**3.****Az önkormányzat által biztosított személyes gondoskodást nyújtó ellátások bemutatása:**

* Gyermekjóléti alapellátások:
* a) gyermekjóléti szolgáltatás,
* b) gyermekétkeztetés,
* - óvodai napközbeni ellátás
* - általános iskolai napközbeni ellátás

A gyermekjóléti szolgáltatás biztosításának módja: A Sztv. 39.§-ában meghatározott gyermekjóléti szolgáltatást Bugyi Nagyközség Önkormányzata a Kertváros Szociális Központján keresztül látja el.

**3.1. A gyermekjóléti szolgáltatás biztosításának módja,**

**3.1. A gyermekjóléti szolgáltatás biztosításának módja,**

Bugyi településen 2000. január 1 óta működik a Családsegítő és Gyermekjóléti Szolgálat. Kezdetben ellátási szerződéssel működtette az Egressy Gábor KHT, majd 2008. január 1-től kistérségi társulás keretében 3 másik településsel együtt (Ócsa, Alsónémedi és Gyál) a Kertváros Szociális Központ (az előző intézmény jogutódjaként) látja el a feladatot. Közben kiegészült az ellátás a Házi Segítségnyújtó Szolgálat és a Jelzőrendszeres Házi Segítségnyújtó Szolgálat szakfeladatokkal. A működése, működtetése zavartalan. A családsegítést jelenleg 2 fő, a házi segítségnyújtást 2 fő látja el.

·         **alapellátásban részesülők száma:**

összesen 30 családban 114 érintett személy, melyből 55 gyermek

·         **gyermekek veszélyeztetettségének okai:**

·         családon belüli konfliktus

* gyermek intézménybe való beilleszkedési nehézség

·         gyermekek teljesítmény zavara

* magatartás zavar

·         lelki- mentális, pszichiátriai

* közösségbe való beilleszkedési nehézség

·         egészségi probléma

·         nevelési probléma

·         bántalmazás

·         foglalkoztatás, anyagi

·         tankötelezettség elmulasztása

·         elhanyagolás

* elégtelen lakáskörülmény

·         **válsághelyzetben levő várandós anyák gondozása**

nem volt

·         **családjából kiemelt gyermek szüleinek gondozása**

2021-ben nem volt a szolgálat által családból való kiemelés, viszont egy beköltöző családnál van 2 nevelésbe vett gyermek.

**3.2. A jelzőrendszer tagjaival való együttműködés tapasztalatai**

A jelzőrendszer tagjaival jó a szolgálat kapcsolata, rendszeres az esetmegbeszélés, esetkonzultáció, esetkonferencia. Szakmai konferenciák a Covid-19 fertőzések, járvány miatt vagy elmaradtak, vagy online folytak. Home Office időszaka alatt, a szakmai értekezleteket, személyes találkozásokat felfüggesztették. A kötelező szakmai kereteken kívül gyakoriak a személyes megbeszélések, ami a pandémia idején telefonra korlátozódtak. Hatékonyak a jelzőrendszer tagjaival közösen bonyolított családlátogatások is, ami a jelen helyzetben sajnos lecsökkent.

Az éves intézkedési terv minden alkalommal az előző évek tapasztalataira támaszkodik a nehézségek, elakadások kiküszöbölése érdekében. A célkitűzések a jelzőrendszer tagjai közötti kommunikáció, együttműködés javítása, valamint a településen megjelenő súlyosabb problémák megoldása.

A jelzőrendszer jó működését nagymértékben meghatározzák a személyes kapcsolatok, a szakmai hitelesség.

A jobb működés érdekében folyamatosan szükséges hangsúlyozni azt, hogy a jelzőrendszer tagjainak tevékenysége egymásra épül, egymást kiegészíti – oktatás – egészségügy – közbiztonság – szociális szféra. A cél azonos, közreműködni egy egészséges, működőképes társadalom kiépítésében.

A jelzőrendszer jobb működését a közös felelősség vállalás tudatosítása lendítené elő – nem elég jelezni, a probléma megoldásában együtt is kell működni. Az egyes területek jó gyakorlatainak ötvözésével válhat hatékonyabbá a tevékenység.

**4.** **A** **gyermekek napközbeni ellátásának, gyermekek átmeneti gondozásának biztosítása**

Napközbeni ellátás:

* bölcsőde 1 éve működik
* napközbeni gyermek felügyelet: nincs

Gyermekek átmeneti gondozása:

* helyettes szülő: nincs
* gyermekek átmeneti otthona: nincs
* családok átmeneti otthona: nincs

**4.1. Ezen ellátások igénybevétele, s az ezzel összefüggő tapasztalatok.**

Nem rendelkezünk tapasztalatokkal, mivel nincs a településen sem napközbeni ellátás, sem átmeneti gondozás. A település területén kívül működő intézmények esetében, pedig hosszú a várólista, bekerülni igen nehéz. A speciális igényű gyermekek intézményi elhelyezése igen nehéz, felnőtté válásukat követően a kevés intézmény miatt hosszú a várakozási idő, akár évekbe is telhet.

4-5.[**\***](https://net.jogtar.hu/jogszabaly?docid=99700149.KOR#lbj1236idd50b)

**6. A felügyeleti szervek által gyámhatósági, gyermekvédelmi területen végzett szakmai ellenőrzések tapasztalatainak, továbbá a gyermekjóléti és gyermekvédelmi szolgáltató tevékenységet végzők ellenőrzésének alkalmával tett megállapítások bemutatása.**

Erről bővebb információt a Kertváros Szociális Központ Intézményvezetője tud nyújtani.

**7. Jövőre vonatkozó javaslatok, célok meghatározása a Gyvt. előírásai alapján (milyen ellátásokra és intézményekre lenne szükség a problémák hatékonyabb kezelése érdekében, gyermekvédelmi prevenciós elképzelések).**

A gyermekjóléti alapellátásoknak hozzá kell járulniuk a gyermek testi-, értelmi-, érzelmi-, é**s**erkölcsi fejlődéséhez, jólétéhez, családban történő nevelésének elősegítéséhez, a veszélyeztetettség megelőzéséhez, és a kialakult veszélyeztetettség megszüntetéséhez, valamint a gyermek családjából történő kiemelésének megelőzéséhez.

-      A családi nevelést támogató szolgáltatások továbbfejlesztése indokolt annak érdekében, hogy a gyermek családban történő nevelése és a szülői kompetencia erősítése valósuljon meg

* a prevenció érdekében bűnmegelőzési fórumok szervezése
* a drog-prevenciós előadások szervezésének folytatása
* háztartások gazdasági-pénzügyi gondjainak szakmai tanácsadással történő támogatása

(klubok létrehozásával, előadások tartásával)

* adósságkezelési tanácsadás
* az internet és az online tér veszélyeiről több előadás a fiatalok részére

**8. A bűnmegelőzési program főbb pontjainak bemutatása (amennyiben a településen készült ilyen program), valamint a gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása.**

Nem készült bűnmegelőzési program.

A Dabas Városi Rendőrkapitányság az Iskola rendőre program keretében több településen biztosítja a rendszeres a rendőri jelenlétet az iskolákban, spontán és szervezett formában is kapcsolatot tartanak a diákokkal, a felmerült problémákra igyekeznek megoldást találni. Folyamatos a lakosság szubjektív biztonságérzetét - a települési szinten mutatkozó igényekre figyelemmel – leginkább javító, a prevenciót előtérbe helyező rendőri intézkedések megtétele a családon belüli erőszak és az ifjúságot érintő bűncselekmények visszaszorítása érdekében.

**8.1. A gyermekkorú és a fiatalkorú bűnelkövetők számának az általuk elkövetett bűncselekmények számának, a bűnelkövetés okainak bemutatása:**

A témához kapcsolódó információval a Dabasi Rendőrkapitányság rendelkezik. Jelzés nem érkezett az önkormányzat felé ezekről az esetekről.

**9. A települési önkormányzat és a civil szervezetek közötti együttműködés keretében milyen feladatok, szolgáltatások ellátásában vesznek részt civil szervezetek (alapellátás, szakellátás, szabadidős programok, drogprevenció stb.).**

A településen működő Értetek-Veletek Fogyatékosokért Közhasznú Alapítvány a sérült fiatal felnőttek napközbeni ellátását biztosította 2021.12.31.-ig.

**9.1. Szabadidős programok:**

- A Bugyelláris Hagyományőrző Egyesület a tájházban a jeles napokhoz, ünnepekhez kapcsolódva rendszeresen szervez programokat, melyeken az óvodásoktól kezdve a nagyszülőkig minden generáció részt vehet. Az elmúlt évek tapasztalatai azt mutatják, hogy egyre nagyobb az érdeklődés a programok iránt.

- Az önkormányzat a szervezetek részére a táborozásokhoz az alábbi mértékben nyújtott támogatást:

* Révfülöpi tábor: 576.000 Ft
* Református tábor: pandémia miatt elmaradt
* Katolikus tábor: pandémia miatt elmaradt
* Erzsébeti Spartacus Munkás Testedző Kör Birkózó Szakosztály: pandémia miatt elmaradt
* A Bugyi Sport Egyesület üzemeltetésében lévő sportcsarnok számos sportolási lehetőséget biztosít a fiatalok számára.

Bugyi, 2022.05.02.

Nagy András Gábor

polgármester